Document ID: 32008R0635

KOMISJONI MÄÄRUS (EÜ) nr 635/2008,
3. juuli 2008,
millega kohandatakse Poolale Läänemeres (alarajoonid 25-32, EÜ veed) ajavahemikuks 2008-2011 eraldatavaid tursapüügikvoote
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (1) eriti selle artikli 23 lõiget 1,
ning arvestades järgmist:
(1)
Pärast 2007. aastal toimunud riiklikku uurimist teatas Poola komisjonile, et talle Läänemeres (alarajoonid 25-32, EÜ veed) 2007. aastaks eraldatud tursapüügikvoote ületati 8 000 tonni võrra.
(2)
Vastavalt nõukogu määruse (EMÜ) nr 2847/93 artikli 23 lõikele 1 teeb komisjon mahaarvamised aastasest kvoodist, kui ta teeb kindlaks, et liikmesriik on ületanud temale määratud kalavarude kvooti.
(3)
Nõukogu 14. aprilli 2008. aasta määruse (EÜ) nr 338/2008 (millega nähakse ette Poolale Läänemeres (alarajoonid 25-32, EÜ veed) ajavahemikuks 2008-2011 eraldatavate tursapüügikvootide kohandamine) (2) artiklis 2 on sätestatud mahaarvamine nelja aasta jooksul nii, et aastal 2008 kohaldatakse 10 % vähendamist 2007. aastal püügikvooti ületanud kogusest ja aastatel 2009, 2010 ja 2011 kohaldatakse 30 % vähendamist 2007. aastal püügikvooti ületanud kogusest.
(4)
Käesoleva määrusega ette nähtud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Poolale Läänemeres (alarajoonid 25-32, EÜ veed) ajavahemikuks 2008-2011 eraldatavaid tursapüügikvoote vähendatakse vastavalt I lisale.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 3. juuli 2008

Labels: 20
18
6